CELEX: 32015D0711
Language: hr
Date: 2015-04-28 00:00:00
Title: Odluka Političkog i sigurnosnog odbora (ZVSP) 2015/711 od 28. travnja 2015. o prihvaćanju doprinosa treće države vojnoj operaciji Europske unije za doprinos odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) (ATALANTA/4/2015)

1.5.2015   
            
            
               HR
            
            
               Službeni list Europske unije
            
            
               L 113/58
            
         ODLUKA POLITIČKOG I SIGURNOSNOG ODBORA (ZVSP) 2015/711
   od 28. travnja 2015.
   o prihvaćanju doprinosa treće države vojnoj operaciji Europske unije za doprinos odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) (ATALANTA/4/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći podstavak,
   uzimajući u obzir Zajedničku akciju Vijeća 2008/851/ZVSP od 10. studenoga 2008. o vojnoj operaciji Europske unije za doprinos odvraćanju, sprečavanju i suzbijanju piratstva i oružane pljačke uz obalu Somalije (1), a posebno njezin članak 10.,
   uzimajući u obzir Odluku Političkog i sigurnosnog odbora ATALANTA/3/2009 od 21. travnja 2009. o osnivanju Odbora doprinositelja za vojnu operaciju Europske unije za doprinos odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) (2009/369/ZVSP) (2),
   budući da:
   
               (1)
            
            
               U skladu s člankom 10. stavkom 2. Zajedničke akcije 2008/851/ZVSP Vijeće je ovlastilo Politički i sigurnosni odbor (PSO) za donošenje odgovarajućih odluka o prihvaćanju predloženih doprinosa trećih država.
            
         
               (2)
            
            
               PSO je 29. travnja 2014. donio Odluku ATALANTA/2/2014 (3) kojom je izmijenjena Odluka ATALANTA/3/2009.
            
         
               (3)
            
            
               Slijedom pisma predsjednika Vojnog odbora Europske unije od 10. prosinca 2014., preporuke zamjenika zapovjednika operacije EU-a o doprinosu Republike Koreje od 9. travnja 2015. i preporuke Vojnog odbora Europske unije od 15. travnja 2015. trebalo bi prihvatiti doprinos Republike Koreje.
            
         
               (4)
            
            
               Sudjelovanje Republike Koreje podložno je stupanju na snagu Sporazuma između Europske unije i Republike Koreje o uspostavi okvira za sudjelovanje Republike Koreje u operacijama Europske unije za upravljanje krizama (4), potpisanog 23. svibnja 2014.
            
         
               (5)
            
            
               U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,
            
         DONIO JE OVU ODLUKU:
   Članak 1.
   1.   Prihvaća se doprinos Republike Koreje vojnoj operaciji Europske unije za doprinos odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) i taj se doprinos smatra značajnim.
   2.   Republika Koreja je izuzeta od financijskih doprinosa proračunu operacije Atalanta.
   Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 28. travnja 2015.
      
         
            Za Politički i sigurnosni odbor
         
         
            Predsjedatelj
         
         W. STEVENS
      
   
   
      (1)  SL L 301, 12.11.2008., str. 33.
   
   
      (2)  SL L 112, 6.5.2009., str. 9.
   
   
      (3)  Odluka Političkog i sigurnosnog odbora Atalanta/2/2014 od 29. travnja 2014. o prihvaćanju doprinosa treće države vojnoj operaciji Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) te o izmjeni Odluke ATALANTA/3/2009 (2014/244/ZVSP) (SL L 132, 3.5.2014., str. 63.).
   
      (4)  SL L 166, 5.6.2014., str. 3.